Veterandagen

Veterandagen er en norsk merkedag innført av regjeringen for å styrke anerkjennelsen av innsatsen til militære veteraner.«Egen dag for å hedre veteraner», Forsvarsdepartementet, 2. desember 2010. Merkedagen er lagt til 8. mai, frigjøringsdagen. Veterandagen skal hedre deltagere i andre verdenskrig, så vel som dem som har tjenestegjort i FNs fredsbevarende styrker og andre internasjonale operasjoner.

Beslutningen om innføring av veterandagen ble fattet i 2010, og den første markeringen fant sted i 2011.«Veterandagen - 8.mai» , oversikt over programmet for veterandagen 2011 fra Forsvaret. Forsvarsdepartementet la i den forbindelse opp til en markering i større omfang, med nasjonale og lokale arrangementer, og ba alle landets kommuner om gjennomføre arrangementer der veteranenes innsats markeres.Markering av frigjeringsdagen og den nasjonale veterandagen 8. mai 2011, brev fra Forsvarsdepartementet til landets kommuner. Dagen er også høytidsholdt av Forsvaret tidligere.«Frigjøringsdagen er også blitt veterandag», VG-nett, 8. mai 2009.

I 1996 anbefalte Stortingets forsvarskomité at 8. mai ble gjort til nasjonal veterandag.«Innstilling fra forsvarskomiteen om forslag fra stortingsrepresentant Hans J Røsjorde om å innstifte en ‘veterandag’ for tidligere soldater fra nasjonale styrker og FN-styrker.», Stortingsinnstilling 264, 12. juni 1996 Bakgrunnen var at det etter hvert fantes færre gjenlevende veteraner fra andre verdenskrig, samt at det ble følt et behov for å hedre dem som har tjenestegjort i Tysklandsbrigaden og de mange FN-styrkene. Tanken var den gang at veteranorganisasjonene for disse utenlandsoppdragene som skulle stå for markeringene på veterandagen.«Egen veterandag», Nordlys, 18. juni 1996, s. 10.

 Kritikk av sammenslåingen 
Flere organisasjoner i fredsbevegelsen har stilt seg kritisk til beslutningen om å legge veterandagen til frigjøringsdagen. Norges Fredsråd har blant annet uttalt at denne beslutningen er med på å legitimere angrepskrig da den skaper sammenlikninger mellom frigjøringskamp og Norges deltakelse i angrepskriger i andre land.http://www.dagsavisen.no/nyemeninger/alle_meninger/cat1003/subcat1038/thread245817/#post_245817 . Kronikk skrevet av daglig leder i Norges Fredsråd, Hedda Langemyr. Dagsavisen, 07.mai. 2012
 Forsvarets egen minnedag 
Forsvaret har i tillegg en egen minnedag for falne, dette er første søndag i november.«Minnedagen», Forsvaret.

Referanser

Kategori:Norske merkedager
Kategori:Norges forsvar